Mi az ***Egy generáció korlátok nélkül*** kezdeményezés?

Mi a ***Rajtad áll a jövőd!?***

Mi a magyarországi kihívás témája?

Ki jogosult pályázni?

Mikor szükséges felnőtt kísérő?

Hogyan lehet jelentkezni?

Mikor és hol kerül sor a műhelyre?

Miből áll a kihívás / Mi történik a műhelyen?

Hogyan jutnak el a résztvevők a műhelyre?

A fogyatékkal élő fiatalok számára akadálymentes lesz-e a műhely helyszíne?

Milyen ellátásban részesülnek a résztvevők a műhely és az előkészítő megbeszélés alkalmával?

Milyen nyelven kell tudni a felhívásra történő jelentkezéshez?

Milyen készségeket sajátíthatnak el a résztvevők a kihívás alatt?

Ki oktat a műhely során? Az ismeretek megszerzését elismerik?

Részvételi és/vagy teljesítési igazolást kapnak a résztvevők?

A résztvevők hol lesznek elszállásolva?

Hogyan választják majd ki a csapatokat a műhelyen történő részvételre?

Milyen lehetőséget kapnak a csapatok a műhelyen való részvételt követően?

Hogyan választják majd ki a csapatokat a nemzetközi támogatásra?

Mire használhatják fel a csapatok a kapott támogatásokat?

Milyen értékeket képvisel a program?

Kivel lehet kapcsolatba lépni további információkért?

## **Mi az Egy generáció korlátok nélkül kezdeményezés?**

Az UNICEF ***Egy generáció korlátok nélkül*** elnevezésű új kezdeményezésének célja az, hogy a 2030-ra 2 milliárd főt is elérő, egyre növekvő létszámú serdülőkből és fiatal felnőttekből álló korosztály (14-24 évesek) majd sikeresen kapcsolódhasson be a munka világába, képességeit kibontakoztathassa, és a közösségéért felelősséget vállaló felnőtté váljon.

## **Mi a Rajtad áll a jövőd! program?**

Az UNICEF ***Egy generáció korlátok nélkül*** elnevezésű új kezdeményezésének céljait megvalósító ***Rajtad áll a jövőd!*** programja a hátrányos helyzetű kamaszok és fiatal felnőttek problémáira kíván újszerű megoldásokat találni. A program az érintett fiatalok kezdeményezőkészségére, kreativitására épít: fogalmazzák meg a problémát, dolgozzanak ki megoldási javaslatokat, és valósítsák is meg azokat.

Magyarország azon 16 ország egyike, amely 2018-ban kísérleti jelleggel már megvalósíthatta a programot, az UNICEF Magyarország pedig 2019-ben pedig újra elindítja azt. A középpontba mi a foglalkoztathatóságot helyeztük, illetve a foglalkoztathatóságot akadályozó vagy segítő tényezőket, az egyén, illetve a közösség szintjén.

A sikeres jelentkezők meghívást kapnak, hogy részt vegyenek egy 2019. október 25. és október 27. között Budapesten megrendezésre kerülő 3 napos műhelymunkában, amelynek a végén a zsűri döntése alapján a legígéretesebb ötletek anyagi támogatásban és szakmai segítségben részesülnek.

2020. nyarán az egyes országokban megvalósult legígéretesebb projektek közül a globális megmérettetésen azokat a projekteket választják ki, amelyek a legnagyobb változást idézhetik elő a fiatalok életében. Ezek a projektek további anyagi támogatást kapnak, valamint az ***Egy generáció korlátok*** ***nélkül*** kezdeményezés partnerei által nyújtott mentori program keretében további szakmai segítségben is részesülnek.

## **Mi a magyarországi kihívás témája?**

Mi Magyarországon a hátrányos helyzetű fiatalok **foglalkoztathatóságát** helyeztük a középpontba a "Rajtad áll a jövőd!" program során, de a pályázók bármit megnevezhetnek, ami gátolja álmaik megvalósulását. Így például a megfelelő tudás és képességek megszerzését, a lakókörnyezetetekkel kapcsolatos gondokat, az előítéleteket, a támogató család vagy közösség hiányát. Ők tudják a legjobban, hogy mi nehezíti meg az életüket!

## **Ki jogosult pályázni?**

* 14 és 24 év közötti magyar állampolgárságú, Magyarországon lakcímmel rendelkező fiatalokból álló 3-5 fős csapatok jelentkezését várjuk (az életkort 2019. szeptember 30. napja alapján vesszük figyelembe, tehát akkor jelentkezhetsz, ha 1994. október 1. és 2005. szeptember 30. között születtél).
* Olyan, a munkavállalás terén hátránnyal induló fiatalok jelentkezését várjuk, akik a műhely során új ötleteket szeretnének kitalálni. Nem ötleteket keresünk, hanem tenni akaró fiatalokat. Nagyon fontos, hogy olyanok, akiknek már van ötlete, kaptak rá támogatást vagy hivatalos formában (pl. hivatalos szervezetként, bejegyzett egyesületként, vállalkozásként stb.) dolgoznak az ötlet megvalósításán nem jelentkezhetnek.

A csapatok vállalják, hogy

* részt vesznek egy tájékoztató megbeszélésen 2019. október 12-én
* jelen lesznek és aktívan együttműködnek a társadalmi innovációs műhelymunka mindhárom napján 2019. október 25-26-27-én;
* ha elnyeri a kapcsolódó anyagi és szakmai támogatást, megvalósítják az ötletüket 2019. november és 2020. május között és a havonta megrendezésre kerülő képzéseken, mentori találkozókon részt vesznek;
* amennyiben 2020. nyarán a nemzetközi zsűri által odaítélt további támogatást is elnyerik, tovább folytatják a munkát.

**Mikor szükséges felnőtt kísérő?**

Amennyiben 18 év alatti jelentkező is vannak a csapatban, akkor mindenképp szükség lesz egy felnőtt kísérőre, a jelentkezési lapon az ő adatait is szükséges megadni. (18 év feletti csapattag nem lehet felnőtt kísérő is egyben.)

## **Hogyan lehet jelentkezni?**

A pályázni kívánó fiatalokat arra kérjük, hogy hozzanak létre csapatokat. Ezt követően jelentkezni az online űrlap beadásával vagy a jelentkezési lap kitöltésével és a rajtadallajovod@unicef.hu, címre történő beküldésével lehet.

Jelentkezési határidő: 2019. szeptember 29. 17.00

Örülünk a sokszínűségnek, így a nemek közötti egyenlőséget és az identitások sokféleségét figyelembe véve különböző nemű, anyagi helyzetű, etnikumú fiatalokat, illetve fogyatékossággal élőket bevonó csapatokat várunk.

Az érvényes jelentkezés feltétele, a jelentkezési laphoz csatolt aláírt adatkezelési nyilatkozat. (18 év alattiak esetén ezt a pályázó kiskorú hivatalos jogi képviselőjének kell aláírnia). Az adatkezelési nyilatkozatot elektronikusan a jelentkezési lap mellékleteként lehet feltölteni vagy a rajtadallajovod@unicef.hu e-mail címre lehet elküldeni (megjelölve a csapat nevét).

## **Mikor és hol kerül sor a műhelymunkára?**

A műhelyt 2019. október 25-27. között Budapesten rendezzük meg.

## **Miből áll a kihívás / Mi történik a műhelyen?**

A kihívás egy szociális startup műhely köré épül, amely során az ötlet kidolgozása több lépcsőben történik. Először a problémát fogjuk azonosítani, megismerni; majd megtervezzük a megoldást, elkészítjük a prototípust és teszteljük is azt. Ezután következik az ötlet prezentációja (pitching) a zsűri előtt. A műhely dinamikus, interaktív és csapatmunkára épül az együttműködést erősen ösztönözve.

##

## **Hogyan jutnak el a résztvevők a műhelyre?**

A résztvevőknek és kísérőiknek az utazást a műhelyre maguknak kell megszervezniük, de a költségét (2. osztályú vonatjegy, buszjegy, személyautó kilométer alapján számolva) az UNICEF Magyarország utólag megtéríti.

## **A fogyatékkal élő fiatalok számára akadálymentes lesz-e a műhely helyszíne?**

Igen. A jelentkezési lapon és az online űrlapon meg lehet adni, hogy miben és milyen típusú segítségre van szükségük a résztvevőknek. Pl. akadálymentes közlekedés, speciális szállás, illetve étkezési igények, Braille-írásos dokumentumok stb.

## **Milyen ellátásban részesülnek a résztvevők a műhely és az előkészítő megbeszélés alkalmával?**

Az UNICEF Magyarország a 3 napos műhely alatt teljes ellátásról (reggeli, ebéd és vacsora) gondoskodik.

## **Milyen nyelven kell tudni a felhívásra történő jelentkezéshez?**

A nemzetközi program részét képezi a magyarországi ***Rajtad áll a jövőd!*** program, de a jelentkezést magyar nyelven kell beadni és minden kommunikáció magyar nyelven történik a résztvevők, a szervezők és képzők között a műhely során. A nemzetközi zsűri előtti prezentációhoz az angol nyelvű fordításról és a tolmácsolásról az UNICEF Magyarország gondoskodik.

## **Milyen készségeket sajátíthatnak el a résztvevők a kihívás alatt? Erről tanúsítványt kapnak a résztvevők?**

Olyan munkamódszereket ismerhetnek meg, és olyan készségeket szerezhetnek a kiválasztott résztvevők a műhelymunkában, amelyek később a tanulásban, a munkavállalás során és a mindennapi életben is hasznosíthatók. Közéjük tartozik például a problémamegoldás, az elemző és kreatív gondolkodás, a kutatási-, kommunikációs- és vezetési készségek, a kitartás, valamint a civil felelősségvállalás. A társadalmi innovációs műhelymunka és a projektmegvalósítás végén tanúsítványt állítunk ki a megszerezhető képességekről.

## **Ki oktat a műhely során?**

A nemzetközi UNICEF Innovációs Központja által kiválasztott módszertan alapján épül fel az alapvetően a résztvevők önálló tanulására épülő társadalmi innovációs műhelymunka. Oktatók, mentorok és segítők vezetik és támogatják ezt a személyes és szakmai fejlődési folyamatot, amelyben egyszerre erősödnek a készségek, épülnek a szakmai kapcsolatok, alakulnak ki sikerek és kudarcok, és az ismeretek is bővülnek.

## **Részvételi és/vagy teljesítési igazolást kapnak a résztvevők?**

A jelenlévők a részvételről igazolást kapnak és szükség esetén iskolai kikérőt is készítünk.

## **A résztvevők hol lesznek elszállásolva?**

Az UNICEF Magyarország azok számára, akik elszállásolást kérnek, a műhely színhelyéhez közeli helyen foglal szállást, és a költségeket fedezi.

## **Hogyan választják majd ki a csapatokat a műhelyen történő részvételre?**

A fiataloknak csapatokat alkotva kell a jelentkezésüket benyújtani. A jelentkezéseket egy három fős zsűri bírálja el. Először a jelentkezés formai bírálata történik, amelynek során ellenőrizzük, hogy minden információ rendelkezésre áll-e, és a nyilatkozatok feltöltésre kerültek-e.

Ezt követően az alábbi szempontok figyelembevételével választja ki a zsűri a 10 legjobb csapatot a műhelymunkára:

* Az jelentkezésben megjelölt probléma olyan megoldás létrejöttét segítené elő, amely az UNICEF *Egy generáció korlátok nélkül* prioritásaihoz (az oktatás, a képzés, a készségek fejlesztése, a foglalkoztatás és a felelőségvállalás) kapcsolódik?
* Mennyire érinti a probléma a kirekesztett vagy hátrányos helyzetben lévő fiatalokat?
* Vannak-e létező megoldások a probléma megoldására?
* A csapat motivált-e a probléma megoldásában?
* A csapat kötelezettséget vállalt a műhelyen történő részvételre, illetve az ott kidolgozott ötletük megvalósítására?
* A csapat tagjai milyen mértékben és mennyiben indulnak hátránnyal a megfelelő munka megtalálásában. Hátránynak tekintjük, ha valaki nem jut megfelelő képzéshez, nem részesül megfelelő oktatásban, nem tud a képzettségének megfelelő vagy olyan munkát vállalni, amit szeretne; mélyszegénységben él, valamilyen fogyatékossága van, olyan közösség tagja, akiket hátrányos megkülönböztetés ér; gyermekotthonban nevelkedik, súlyos munkanélküliség sújtotta területen lakik. Ettől eltérő hátrányt jelentő tényezőket is meg lehet jelölni, vagyis bármit, amit a pályázó akként él meg, ami nehezíti a boldogulását az életben.

## **Milyen lehetőséget kapnak a csapatok a műhelyen való részvételt követően?**

A műhelyen történő részvétellel ugyan csak az legjobb csapatok jutnak pénzbeli támogatáshoz, de valamennyi résztvevő megismerkedhet a startupokat támogató mentorokkal, módszerekkel, inkubátorokkal, munkaállomást biztosító közösségi irodákkal.

## **Hogyan választják majd ki a csapatokat a nemzetközi támogatásra?**

A nemzetközi UNICEF Innovációs Laborja jelenleg véglegesíti a nemzetközi támogatás odaítélésének folyamatát.

## **Mire használhatják fel a csapatok a kapott pénzbeli támogatást?**

A műhelymunka 5 legjobb csapata által kapott 1000-1000 dolláros támogatás csak a projekt megvalósításához szükséges költségek fedezésére fordítható. A nyertes csapatoknak egy időközi, valamint egy zárójelentést kell készíteniük arról, hogy miként használták fel a támogatást, és milyen hatással van a projektjük más fiatalokra.

## **Milyen értékeket képvisel a *Rajtad áll a jövőd!* program?**

**1. Fiatalok a középpontban**

* E kihívás a fiatalok ötleteire és kreativitására épül.
* A felnőttek támogató szerepet töltenek be a kihívásban – példaképként szolgálnak a műhely és az azt követő mentorálás során; nem céljuk befolyásolni vagy irányítani az ötleteket és a projekteket.
* Lehetőség szerint kortárs segítőként és mentorként is minél több fiatal vesz részt a programban.

**2. Mindannyian egyenlőek vagyunk**

* Fontosnak tartjuk az egyenlőséget és a sokféleséget, így az etnikai hovatartozást, a fogyatékosságot, a nemi identitást, a szexualitás irányultságot is.
* A marginalizált közösségekből érkező résztvevők számára befogadó és hozzáférhető környezetet és közösséget teremtünk

**3. Mindannyian együtt dolgozunk**

* Nincs automatikus bejutás a műhelymunkára; átlátható kiválasztási rendszert hoztunk létre.

**4. Tanulási megközelítés**

* Valós idejű tanulási lehetőséget biztosítunk és arra törekszünk, hogy ezt a gondolkodásmódot beillesszük a fiatalok támogatásába ötleteik és projektjeik fejlesztése érdekében.

**5. Meg tudjuk csinálni!**

* A dolgok nem mindig mennek a tervek szerint - ez egy tanulási lehetőség; lehet hibázni és újra próbálkozni.
* Nincsenek korlátok a fiatalok előtt.

## **Kivel lehet kapcsolatba lépni további információkért?**

A program szervezőit a rajtadallajovod@unicef.hu e-mail címen lehet elérni.